Mistefa Hicrî: 


Çi pêşerojek bo 
neteweyan piştî hatina 
Rûhanî ?" 


Silêman Keleşî: 

"Hemû hewildan û xe- 
hatên me bo Kurdis- 

tanê û pêşeroja welatê 




Beşar Esed dîsan bû Serkomar! 


R oja Sêşemiyê 3'ê Hezîranê 
piştî derbazbûna 14 salan, 
bi ser serokatiya Beşar Esed 
bi ser Sûriyê de, cardin hilbi- 
jartinên serkomariya wî welatî 
birêve çûn. 

Piştî bidawîhatina hilbijartinê, 
serokê parlemênta Sûriyê rage- 
hand ku Beşar Esed di hilbi- 
jartina serkomariyê de, ji sedî 
88.7 ji dengan bi dest anî, û her 
du rikeberên wî jî, wate Hes- 
en Nûrî, û Mahir Hecar ji sedî 
4.3, û 3.2 ji dengan bi dest xis- 
tin. Dîwana Bilind ya Dadgeha 
Yasaya Bingehîn jî ragehand ku 
rêjeya beşdariya xelkê ji sedî 
73.42 bûye. 



Dijberên Beşar Esed ragehan- 
dibûn ku Hesen Nûrî û Mahir 
Hecar ku rikeberê Beşar Esed 
in, di rastî de, ew sîxorên Beşar 
Esed û deshilatdarên Sûriyê ne, 
û tu nûnerek ji dijberên mal- 
bata Esed bona hilbijartinan 
nehatine berbijêrkirin. 

Hewceyî basê ye ku di pêncî 
salên derbazbûyî de, eva cara 
yekemîn bû, ku zêdetir ji kesekî 
bo posta serkomariyê dihate 
berbijarkirin. 

li gorî zaniyariyan, hilbijartinên 


serkomariya Sûriyê, tenê di 
rûberê du li ser pênc, a axa 
Sûriyê, ku di bin Kontrola hêzên 
Esed de ye, birêve çûn. 

Li gorî malpera Kurdpres, li 
Efrîn û Kobaniyê hilbijartin 


bireve neçûn, û tenê di çend 
taxên Qamişloyê de hilbijar- 
tin hatine lidarxistin, û li gorî 
nûçeya Rudawê jî, hilbijartin 
tenê li hinek cihên Qamîşlo û 
Hesekê de birêve çûn, ku di bin 
destê rejîmê de ne. 



Îsmaîl Bêşikçî: Her 
dema ku bas ji Rojhela- 
ta Kurdistanê tê Kirin, 
Dr. Qasimlo tê bîra min 



Bîranînek ji Ebas Ke- 
mendî, hozanvanê 


Kurdistanê 



•••» 10 ; 

l'ê Hezîranê 
û rewşa 
zarokan di 
îranê de 

Sergotar 

Peyama Deftera Siyasî ya PDKÎ bi hinceta koça dawiyê ya 


hunermend Ebas Kemendî 


Reform! 


Kurdistanmedia: Bi hinceta koça dawiyê ya Ebas Kemendî hunermendê mezin yê 
neteweya Kurd, Polîtbîroya PDKÎ, peyamek sersaxiyê bilav kir. 



Şehab Xalidî 


E m niha di rewşekê de dijîn 
ku Komara îslamiya îranê 
bê rehmane, berdewam e li 
ser îdama xortên welat. Bê dahatî 
û giranî û bêkariyê jiyan ji xelkê be- 
lengaz ê welatê me tal kiriye, û êdî 
tu hêviyek bi baştirbûna rewşa ji- 
yana xelkê welatê me nemaye. Wate 
em dikarin bêjin vê carê jî xelkê rû 
li sindûqan kirin da ku serkomarekî 
din jî biceribînin, belkû ew baştir 
be, û bikare derdê wan derman 
bike, wate em dikarin bêjin dîsan 
xelkê welat mixabin bi duruşmên 
birîqedar hatin xapandin. 

Niha di çi warekî de rewşa xelkê 
welatê me ji serdema serkomariya 
Ehmedînijad çêtir nebûye. Rojane 
îdam, girtin, kuştina Kurdan li ser 
sînoran, û zêdebûna rojane ya ser- 
jimêriya xortên welat yên pêketi- 
yê madeyên hişber, û zarokên ku 
neçar in kar bikin, û ...hwd, di zêde- 
bûnê de ye. 

Ew yek tê vê wateyê ku xelkê welat 
êdî nabe bi tu diruşmeke birîqedar 
yê wan desthelatxwazan bawer 
bike, û dibe baş bizanin ku di çar- 
çoveya vê rejîmê de baweriya bi re- 
forman tenê xwe xapandin e û bes. 
Ew hemû sebirkirina xelkê tenê 
bûye sedema zext û zoriya zêdetir 
ya rejîmê bo ser wan, bûye sedema 
qahîm kirina pêpikên deshilata xwe 
bi zora çek û teqemeniyan. Ew yek 
bi başî nîşan dide, ku xelkê welatê 
me bi sedema sebirkirin û hêvî- 
darbûna bi guherînkariyên hêdî û 
aram, û tirsa wan ji dana nirxeke 
zêde, zirara herî zêde dîtine. 

Mixabin ne tenê xelkê asayî, belkû 
ew hizra hêvîdariya bi reforman di 
nava gellek ji rewşenbîrên Fars de 
jî, propagende jêre tê kirin, û wan 
jêve ye ku hilbijartina riyên cuda 
ji reforman dibe sedema perçebû- 
na îranê, û jêve ne xelk hêşta dibe 
çaverê bin. Lewra dibe opozisyo- 
na ku bawerî bi rûxana vê rejîmê 
heye, gellek zêdetir ji wan bi nav 
rewşenbîran kar bikin, û bandorê 
li ser hizra reformxwazan danên. 
Ew kar dikare bi hewleke zêdetir 
û yekîtiyeke berfirehtir bigihîje en- 
camê. 


D eqa peyamê 
bi wî awayî 

Mixabin roja 

Pêncşemî 22'ê Gula- 
na 2014'an, huner- 
mendê naskirî yê 
neteweya me, Ebas 
Kemendî, di yek ji 
nexweşxaneyên ba- 
jarê Sinê de çû ber 
dilovaniya xwe, û 
xortên neteweya 
Kurd û huner- 
mendên Kurd xiste 
nav xem û kovanek 
nû de. Jidestdana 
hunermend Ebas 
Kemendî xesarek mezin bû ku ji 
neteweya me, û cîhana huner û 
hunermendên Kurdistanê ket. 

Bi vê hincetê Polîtbîroya PDKÎ ser- 
barê nîşandana xem û kovanên 


K urdistanmedia: Şandekî 
Partiya Demokrat a Kurd- 
istana îranê di rêûresma 
pêşkeşkirina bawernameya dok- 
turaya fexrî bi Îsmaîl Bêşikçî li 
zanîngeha Selahedîn de beşedarî 
kir. 

Li gor rapora Kurdistanmedia, 
heyetek ji pêwendiyên Partiya 
Demokrat a Kurdistana îranê li 
bajarê Hewlêrê, bi serperestiya 
“Mihemed Salih Qadirî" endamê 
Komîteya Navendî a PDKÎ, roja 
Çarşemî 28 ; ê Gulan a 2014 ; an, di 
rêûresma bexşîna xelata dokuraya 
fexrî bi nivîskar û civaknasê dostê 
gelê Kurd Dr. Îsmaîl Beşîkçî ji aliyê 
zanîngeha Selahedîn ve beşdarî kir. 

Di vê rêûresmê de heyeta pêwendi- 
yan, pîrozbahiya Partiya Demokrat 
a Kurdistana îranê bi Dr. Îsmaîl 
Beşîkçî ragehandin. 

Cuda ji şanda pêwendiyên PDKÎ, 
serokê Parlamênta Herêma Kurd- 
istanê, hejmarek rewşenbîr, kes- 
ayetiyên akademîsyen, nûnerên 
Partiyan û aliyên siyasî û nûnerên 
konsolxaneyan amade bûn. 


xwe, bo jidestçûyîna vî huner- 
mendê jêhatî, sersaxiyê ji malbata 
hunermend Ebas Kemendî, huner- 
mendên kurdistanê, xelkê bajarê 
Sinê û tev civaka xelkê Kurdistanê 
dike. 

Riha wî şad û rêbaza hunerî ya wî 


Dr. Ehmed Enver Dizeyî ser- 
okê zanîngeha Selahedîn di vê 
rêûresmê de çend gotinek li ser ke- 
sayetiya Dr. Îsmaîl Beşîkçî û pêw- 
erên destnîşan kirina wî kesayetiyê 
bo pêşkeşkirina yekemîn bawer- 
nameya dokturaya fexrî a zanînge- 
ha Selahedîn, pêşkeşê kir. 

Navbirî di axavtina xwe de 
pêşniyara ewê kir ku pêykerê Dr. 
Îsmaîl Beşîkçî li ber deriyê kela 
Hewlêrê bi nîşana rêzgrtin ji xebata 
“52 sal piştgirîkirina azadî û doza 
gelê Kurd ;; bê çê kirin. 


hertim berdewam be. 

Partiya Demokrat a Kurdistana 
îranê 

Deftera Siyasî 
24 ; ê Gulana 2014 ; an 


Piştre Îsmaîl Beşîkçî di axavtina 
xwe de li ser girîngiya zanistê di 
zanîngehan de rawestiya û tekez kir 
ku divê îdeolojiya fermî were rex- 
nekirin û Kurd li ser wê yekê bise- 
kinin ka çima nifûsa wan zêdeyî 40 
milyon kes dibe û tu statuyeke wan 
nîne. Beşîkçî got ku çênabe kes li 
ser fikr û nerînên xwe bên darizan- 
din û divê azadiya ramanê hebe. 

Hewiha Dr. Bêçikçî ewa jî got: Aramî 
û dadpewerî di Rojhelata navîn de 
li girewa dabînkirina mafê Kurd de 
ye, ku çaremîn neteweya mezin a 
Rojhelata Navîn e. 


Bi beşdariya nûnerê PDKÎ, Zanîngeha Selahedîn 
Yekem dokturaya fexrî da Îsmaîl Bêşikçî 
























Deqa gotara birêz Mistefa Hicrî sekreterê giştî yê PDKÎ 
di simînara Kongireya Neteweyên îrana Federal de 



B extewer im ku li cem we 
hevxebat û hevbîrên xwe de, 
di pêwendî digel wan kêşe û 
arîşeyên cur bi cur 
ku îro rojê pêsîra 
civaka îranê girti- 
ye, pêkve guher- 
tina bîr û rayan 
bikin. 


bi giştî dest didne alîkariya yektir 
da ku di çareseriya kêşeyan de, bi 
hevre alîkar bin, û kêşeyan li ser 


re berbirû ne ku bihagiraniya herî 
kêm jî bo bîrokeyên demokratîk û 
bîrokeyên pêşkevtinxwazane na- 
danê. 

Di îranê de eqlê bi kom û karê bi 
kom tuneye. Kesek di cihê hemiyan 
de biryarê dide, yasayê derdike, 
û ferman birêveçûna yasayê jî 
derdike. Di van şêwe sîsteman 
de reform cih nagre. Jiber ku ew 
tak yan girûpa biçûk ku gihane 
deshilatê, xwe weke eqlê tewaw 
dihesibînin ku wisa bîr dikin ku ya 
digihîje mejiyê wan, bîrokeya herî 
rast e, û xelkê din dibe peyrewiyê 
ji vê bîrokeyê bikin. Bi wateyeke 
din, xelkê di nav van sîsteman de 
derfeta bîrkirinê tuninin, belkû ew 
dibe peyrew û guhdarê dîktatoriyê 
bin ku bedela wan bîr dike. 

Di Komara îslamiya îranê de, ji 
bilî wan taybetmendiyên giştî ku 
bo hemû hikûmetên serberedayî, 
di derbazbûyî û niha de hebûye, 
ji hêzeke xwedayî ve jî hêz û wiz- 
eyê werdigre, û ev wek deyn wer- 
girtiye. Hemû ew pênaseyên ku ji 
dîtingeha navneteweyî ve ji "mafê 
mirov, azadî û demokrasî, mafê 
neteweyan, mafê jinan" çavkanî 
digrin, bo vê rejîmê bîhanî ne, û 


Yek ji wan kêşeyên 
ku em di îranê de, 
pêre berbirû ne, 
niha paş Komara 
îslamiya îranê, 
bîroke û îdeya re- 
forman e. Reform 
hekî di welatên 
pêşkevtî û demokrat û sîstemên 
xelkî de, dibe sedema pêşkevtina 
pêngav bi pêngav û dîtina rêçar- 
eyan bo arîşeyên wan welatan, bi 
raya min di îranê de astengiyeke 
mezin e li pêşberî pêkhateya xelkê 
û têgihîştina ji rastiyên Komara îs- 
lamî. 

Sedema wê jî zêdetir di vê de 
dibînin ku bi giştî çaksazî û çak- 
sazîxwazî, yek ji taybetmendiyên 
hikûmet û sîstemên demokratîk e. 
Di sîstemên demokratîk de ku xelk 


Lewra min jêve ye ku yek ji erkên me "Endamên Kon- 
gireya Neteweyên frana Federal" û bi giştî kongire û 
hemû ew azadîxwazên ku têhniyê gihîştina bi azadiyên 
demokratîk ên xwe ne, di cihê çavnihêriya reforman, di 
hizra rê çareyeke din de bin, jiber ku ji bilî yekgirtina ji 
bo rûxandina rejîmê tu riyeke din tuneye. 


Bo Komara îslamiya îranê jin di 
çarçoveyekê de naskirî ye ku pê- 
naseya taybet bi xwe heye, û heya 
di şêwaza lixwekirina kincên dilx- 
waz ên xwe de jî, pêşî lê tê girtin. 
Di vê derheqê de, pirsên zêde bo 
gotinê hene. Lê min jêve ye ku 
hemû hevalên ku li vir amade ne, 
nasyariya wan bi wan mijaran re 
heye. 

Ji bilî vê yekê, piştî derbazbûna 
36 salan bi hatina ser karê ya re- 
jîma îranê, ew rastiyane bi awayekî 
hestpêkirî bo her yek ji îraniyan 
xwe nîşan dide. Bo rejîmekê ku 
hemû xelkê îranê û hemû Misilma- 
nan weke Ometa Îslamî dihesibîne, 
û weha bîr dike ku dibe ew hemû 
di çarçoveya parastina sîstema 
Koamra Îslamî de tekoşînê bikin, û 
jêve ye ku her cure cudabîriyek, vê 
yekîtiya Îslamî zirardar dike, çavni- 
hêrî bê kirin ku neteweyên îranê 
ku bi dirêjhiya sedsalên li pey hev li 
jêr sitemê de bûn, di vê nizamê de, 
bigihîjin aliyê herî kêm ên mafên 
xwe. Sîstemek ku ji bo bingehdan- 
erên rejîmê bixwe jî, buhaya herî 
kêm nadanê. 

Em hemû dizanin ku hekî cîgirê 
Xomênî hate vêde dan, û kete ber 
êrîşa rejîmê, ne di gel wilayeta 
Feqîh, kêşe hebû, 
û ne jî digel yasaya 
bingehîn, belkû tenê 
rexneyeke biçûk ji 
kar û kiryarên re- 
jîmê girt. Di encamê 
de tûşî vê çarenûsê 
bû, ku em hemû jê 
agehdar in. 


riya xwe vêde bidin. 

Vê bîrokeyê heya niha alîkariyeke 
mezin kiriye bi çareseriya kêşeyên 
welatan û civakên demokratîk û 
nîve demokratîk. Bi xatircemî ve 
heke ew derfet di îranê de hebûya, 
wate kêmtirîn derfet bo çaksaziyê 
hebûya, renge me dikarî bêjin ku 
baştirîn rê ji bo armancên hevpar 
ên tex û neteweyên cuda cuda ên 
îranê, ku civaka îranê pêk tînin, 
heman riya çaksazîxwaziyê bû. Lê 
mixabin di îranê de em bi sîstemekê 


Komara Îslamî bo her yek ji wan, 
pênaseya diyarîkirî ya xwe heye ku 
di çarçoveya zanistên Îslamî de, bi 
vê wateyê ku wan bo îslamê berçav 
girtine, bo şirovekirinê nabe. 

Di sîstemeke bi vî rengî de, der- 
feta reforman tuneye, çawan dibe 
çavnihêrî ji hikûmetekê bihê ki- 
rin ku tu yek ji binemayên bela- 
voka navneteweyî qebûl nine, û ji 
vê rejîmê bê çavnihêrîkirin ku di 
bîroke, reftar, û siyasetên xwe de 
guherînkariyan pêk bîne. 


Di Komara Islamiya 
îranê de birêzan 
Kerobî û Mûsewî 
bi dehan carî pêda- 
girî kirine ku Komara Îslamî bi vê 
yasaya bingehîn ku heye, û tejî ye 
ji paradoks û stem, û ew rejîm di- 
gel weliyê feqîh de jî qebûl in, lê em 
dibînin ku zêdetir ji çar salan e ku 
ew di girtîgehê de ne. Di vê rejîmê 
de çavên wan ji vê yekê ye ku di 
komara îslamiya îranê de, azadi- 
ya herî kêm renge ser bigre, ku bi 
raya min eva çêkirina avahiyan li 
pêşberî lehiyê ye. 

Gellek hebûn ji hemwelatiyên me, 
dema ku Rûhanî di bangeşeyên 
xwe yên hilbijartinê de bas ji mafê 








< 


kêmaniyê olî û neteweyên îranê, û 
kêmkirina zextên ewlehiyê li ser xe- 
lkê îranê dikirin, gellek sade baw- 
erî pê kiribûn, lê di van sê dehikan 
de, bi taybetî bo me îraniyan rohn 
û eşkere bû ku : "Ya ku li Komara 
Îslamî de heye, yê ku siyasetdanerê 
navxwe û derve ye, ne serkomar e, 
bi her nav û nîşaneyekê ve, ne kes- 
ekî din e, belkû tenê weliyê feqîh û 
girûpeke biçûk ji kesên derdora wî 
ne, ku biryarderê dawiyê ne". Ew 
weliyê Feqîh hebûna xwe, û do- 
mandina deshilata xwe ya biyom 
li serkut û zulm û stemê, û li gorî 
bîrûbaweriyên xwe, li hinartina 
şoreşê de dibîne, û di vê çarçoveyê 
de tekoşînê dimeşîne. 

Lewra hemû ew hemwelatiyên ku 
li zêdetir ji deh salên borî de, weha 
hizir dikirin ku çaksazî û guherîn, 
yek ji riyên gihîştina xelkê, bi 
şêweya pêngav bi pêngav bi azadi- 
yê ye, niha bi raya min encama vê 
heyamê ji rawestan û çavnihêrîkir- 
inê, eva ye ku xebat û qurbanîdan 
li riyeke cuda ji vê riyê de, ji bo 
hemiyan eşkere bûye. 

Wate riyek xeynî riya reforman. 
Pirsa reforman kêşeyek nine ku 
tenê, pêsîra beşek ji hemwelatiyên 
çaksazîxwaz ên ku bawerî bi vê 
şêwaza siyasî hene, girtibe, belkû 
arîşeyeke mezin e ku pêsîra hemû 
xelkê îranê girtiye. 

Bi vê wateyê ku dema bas ji refor- 
man tê kirin, wateya wê ya siyasî 
eva ye ku ew rejîma di naweroka 
xwe de derfeta çaksaziyê heye. 
Gellek hebûn û hen ku dilê xwe 
bi yasaya bingehîn xweş kirine û 
jêve ne ku di çarçoveya vê yasaya 
bingehîn de, gihîştina bi azadiyê 
bo wan cîbicî dibe. Geşepêdana vê 
şik û gûmanê ew kêşeya ji bo me 
îraniyan pêk aniye ku hekî biryare 
çaksaziyek pêk bê, reformek di Ko- 
mara îslamiya îranê de pêk bê, eva 
bila em çavnihêr bin, heya ku dema 
vê reformê tê, ku di rastî de ew yek 
dibe sedem ku xelk bîr ji armanca 
dawiyê ku bi raya me rûxana Ko- 
mara Îslamî ye nekin. 

Çavnihêrîhêlana xelkê û bilavkiri- 
na vê gumanê ku em dikarin dax- 
waziyên xwe di çarçoveya refor- 
man di komara slamî de bibînin, 
bûye arîşeyek û encama vê jî bûye 
eva ku em dibînin ku Ehmedînijad, 
Rûhanî, yan sibê kesek din weke 
serkomar, wek endamê Meclisa 
Şêvra îslamiya îranê dibe berbijar 
û du yan sê sozên nîve betal û direv 
dide xelkê, û ew beş ji hemwelati- 
yên me ku bi reforman hêvîdar in, 
li ser sindûqên dengdanê amade 


dibin û carek din vê gumanê ber- 
hem tînin ku: "Dibe em çavnihêr 
bin, heya reform daxwaziyên me 
bi cih tînin". 

Di demekê de ku hekî di salên 
destpêka şoreşê pêve hêşta esliye- 
ta Komara îslamiya bo xelkê îranê 
nenaskirî bû, niha paş derbazbûna 
sê dehikan dem baş e bona vê ku 
em cardin pêdaçûnê bi ser ras- 
tiyan de bikin û ji rabihurî dersê 
wergirin. 

Yek ji bîrmendan axavtineke ciwan 
heye û dibêje: "Yên ku ji derbaz- 
bûyî ezmûnê wernagrin, mehkûm 
in bi vê ku şikest û şaşiyên xwe du- 
carî bikin", û em jî di îranê de tûşî 
vê kêşeyê bûne. 

Ji vî serkomarî ve bo serkomarek 
din, ji vê meclisê ve bo mecilsa din, 
di demekê de tu yek ji wan rol di 
diyarîkirina siyasta rasteqîne ya 
xelkê îranê de nine, niha Rûhanî 
aliyê kêm bo nîşandana rûçikê 
demokratîkane bo rojava qiseyên 
ciwan tîne ser zarê xwe, lê hevdem 
digel wan qiseyan, mixabin rojane 
em bînerê îdaman, serkuta tund ya 
çalakên siyasî, ya jinan, kedkran 
û hemû texên civakê ne. Di doma 
vê heyamê de, li çav dema hatine 
serkarê ya Ehmedînijad, îdam zêde 
bûne, destbiserkirina çalakên si- 
yasî, daxistina rojnameyan, evane 
ew rastiyane ne ku em rojane bi 
wan re berbirû dibin. 

Ku wisa bû xelkê îranê hêjayî vê 
hindê nînin ku dema li gel rastiyên 


rojane berbirû dibin, bi hêviyên 
bêçine hêvîdar bin, ku ji vê rejîmê, 
yan bi gotina hemwelatiyên Fars: 
"Ji îmamzadeyan ve mo'cizeyek çê 
be". 

Lewra min j êve ye ku yek j i erkên me 
"Endamên Kongireya Neteweyên 
îrana Federal" û bi giştî kongire û 
hemû ew azadîxwazên ku têhniyê 
gihîştina bi azadiyên demokratîk 
ên xwe ne, di cihê çavnihêriya re- 
forman, di hizra rê çareyeke din de 
bin, û ji bilî yekgirtina ji bo rûxan- 
dina rejîmê tu riyeke din tuneye. 

Heya wê demê ku Komara îslami- 
ya îranê li ser kar be, hêvîdarbûna 
bi reform û azadiyan, tenê û tenê 
temenê vê rejîmê dirêj dike, helbet 
yekgirtin û rûxan ew qas karekî sa- 
nahî nine, bi taybet ku pirş û bilavî 
di refên hêzên opozisyonê de, û ew 
ladanên hizrî ku carna zal dibin bi 
ser civaka îranê de, me ji gihîştina 
bi armancên xwe dûr dixe. 

Lê tu cihek ji bo bêhêvîtiyê tun- 
eye. Komara îslamiya îranê ew qas 
kêşeyên navxweyî hene ku nikare 
wan çareser bike. Ne tenê nikare 
ku wan kêşeyan çareser bike, belkû 
rojane ew kêşane rû li zêdebûnê jî 
dikin. Lewra hêvîdariya bi vê ku 
Komara îslamiya îranê ber bi nem- 
anê ve diçe, niha ji caran zêdetir bi 
hêz bûye. 

Herçend ku Komara îslamiya îranê 
bixwe wisa nîşan dide ku gelek bi- 
hêz e, bi taybetî ku di pêxema serî- 
tewandina bo daxwaziyên rojava û 
çareseriya kêşeya navikî, dixwaze 


bi xelkê îranê nîşan bide û wan 
hêvîdar bike ku bi hêz e û îran be- 
rev ewlehiyê û xweşbijêviyê diçe. 
Lê di hember vê yekê de, gellek 
kêşeyên din hene. Rewşa aboriya 
îranê ya niha ji dema serkomariya 
Ehmedînijad çêtir nine. 

serkut û zext û givaş bo ser azadîx- 
wazan zêdetir bûye. Lewra Komara 
îslamiya îranê li hemberî nakoki- 
yên xwe yên navxweyî û ew kirîzên 
ku bi destê xwe afirandine, wê bi- 
herife, lê xala bingehîn ew e ku: 
"Gelo paş rûxana Komara îslamiya 
îranê, xelkê îranê bi awayekî oto- 
matîk wê bigihîjin azadiyên xwe". 

Mixabin ku ne wisa ye, jiber ku 
me di derbazbûyiyeke ne ew qas 
dûr de, pirr dît, em bînerê vê yekê 
bûn ku dîktatorî herifîn, lê azadî bi 
dest nehatin, jiber ku xelkê bixwe 
nekarîne ku ji herifîna dîktatoran 
mifahê wergirin, û bi awayekî yek- 
girtî û yekparçe civakekê bingeha 
wê danên ku gellek hewil jêre dane 
û di vê riyê de fedakarî kirine, û 
qurbanî dane, bi heman şêweyî 
ku me li îrana piştî rûxana rejîma 
paşatiyê nekarî bigihîjin azadiyên 
xwe, lewra pirsa bingehîn, yekî- 
tiya azadîxwaz û wekhevîxwazan 
di îranê de ye ku bikarin yekgirtî 
bin ku paş rûxana komara îslmiya 
îran, rejîm ya sîstema dilxwaz ya 
xwe ava bikin. 

Gelek sipas ku we guhdraiya ax- 
avtinên min kir 





Deqa axavtinên rêzdar Mistefa Hicrî Sekretêrê giştî yê PDK Iranê di 

Komîteya Pêwendiyên Parlemênta Siwîsê 



Çi pêşerojek bo netewey- 
an piştî hatina Rûhanî? 


Birêzan! 


K omara îslamiya îranê, 

rejîmeke îdeolojîk û bi 
bîrûbaweriyeke paşvemayî 
ye, û hemû diyardeyên cîhanê di 
çarçoveya vê îdeolojiyê de dibîne,û 
dinirxîne.Jiberkuwan, ewîdeoloji- 
ya bi Xwedê ve girê dane, lewra 
neguher e. 

Ola îslamê nawerok û riha vê 
îdeolojiyê pêk tîne, îslameke bi 
vê pênase û şiroveya ku rêberên 
olî ên hikûmetê di îranê de hene, 


wate ola Şîe ya wilayeta Feqîhî. 

Di vê îdeolojiyê de netewe, bi vê 
pênaseya ku îro di cîhanê de, hati- 
ye naskirin, yan li îranê, netewe 
xwe pê didin naskirin, tu cihek jêre 
diyarî nekirine, belkû her hemû jî 
Ometa îslamê pêk tînin, û erka 
wan ya olî ye ku di biyavê ber bi 
pêşvebirina rênîşandayîn û per- 
werdehiya îslamê de, bi awayekî 
yekgirtî tekoşînê bimeşînin. 

Li gorî wan rênîşandanan, ew tak 
û girûpên ku 
di îranê de, bi 
anîna ber bas ya 
"netewe”, daxwa- 
za maf dikin, eva 
tê vê manayê, ku 
wan perwerde- 
hiya îslamê ber- 
çav negirtine, û 
daxwazên wan 
dibin sedema 
kêşe û neteba- 
hiyê di navbera Ometa îslamê de, 
lewra hêjayî cezakirinê ne. Tomet- 
barkirina partî û çalakên warê 
mafxwaziyê, yên ser bi neteweyên 
îranê, bi "Dijî Şoreşê", û xulamoki- 
ya wan bo dijminên îslamê, wekî 
Îsraîl û Amerîka, û tometbarkirina 
wan bi cudahîxwaziyê, dikne hêcet, 
bo cezakirina giran ya wan, wekî 
îdam û hepsa dirêjheyam. 


mohreyên rejîmê wekî serko- 
mar, nikare guhertinekê di vê 
bîrûboçûnê de pêkbîne, bi awayekî 
ku bi kiryar bibe sedema bi fermî- 
nasîna neteweyên cuda yên îranê, 
û dana mafên wan, ku eva jî vedig- 
ere ser du sedemên serekî: 

1- Ew kesê ku wekî serkomar tê di- 
yarîkirin, hertim yek ji mohreyên 
naskirî ên emegdar bi rejîmê, û bi 
bîrûbaweriya wê ve ye, û cuda ji re- 
jîmê nine. Lewra wekî erkeke olî û 
îdarî, wan rênimayî û siyasetan bi 


rêve dibe, ku rêberê olî yê rejîmê 
pê dispêre. 

2-Hekî em wisa bihesibînin ku wî 
kesî hinek bîrûboçûnên cuda jî he- 
bin, ew deshilat pê nehatiye dan 
ku bixwe di warê wan siyaset û 
rênîşandanan de, pêngavan danê, 
ku cuda be digel wê perwerdehiya 
ku pê hatiye dan. 


Lewra hêvîdarbûna bi vê ku bi ha- 
tina Rûhanî, yan kesên din di vê 
hikûmetê de, guhertineke binge- 
hîn derheq bi vê pirsê, di heyama 
hikûmeta Komara Îslamî de, bi bê 
tu zext û givaşeke bi hêz, pêk tîne, 
tenê şik û gumanek e, û li ser tu 
bingeheke lojîkî nehatiye avakirin. 

Lê rejîm ji destpêkê ve heya 
niha, bona pêkanîna gumanan û 
xapandina raya giştî, her demekê 
bi hewce bizane, bi berçav hinek 
basan di çarçoveya maf û daxwazi- 
yên neteweyan de bi- 
lav dike, wekî vê ku di 
madeya 15’ê ya Yasa- 
ya Bingehîn de mafê 
hînkirina zimanên 
neteweyan bi fermî 
hatiye cih dan. Lê di 
heyama zêdetir ji 30 
sal deshilatdariya 
xwe de, tu pêngavek 
bona cîbicîkirina vê 
madeyê hilnegirtiye. 

Yan Rûhanî di serdema berbijariya 
xwe ya bo posta serkomariyê de, 
çend soz di vê derheqê de, bi ar- 
manca rakêşana bala neteweyan 
bilav kir, û Elî Yûnisê wezîrê pêşîn 
ê îstixbaratê, wekî alîkarê xwe ji 
bo karûbarên netweyan û hindi- 
kayiyên olî destnîşan kir. 

Lê bi kiryar ne tenê her pêngavek 


Lewra hêvîdarbûna bi vê ku bi hatina 
Rûhanî, yan kesên din di vê hikûmetê de, 
guhertineke bingehîn derheq bi vê pirsê, di 
heyama hikûmeta Komara Îslamî de, bi bê 
tu zext û givaşeke bi hêz, pêk tê, tenê şik û 
gumanek e, û li ser tu bingeheke lojîkî ne- 
hatiye avakirin. 



Dom R: 6 


Nerîna Lîderan 


"Bila Bexda û 
Hewlêr, Turkiyê 
tevlî nakokiyên 
xwe nekin". 


"Hinek aliyên nav 
dewleta Tirkiyê, 
alîkariya baskê 
Çiçinê yê DAÎŞ'ê 
dikin”. 


- 


"Şandina 
koçberên Efxanî 
bo şerê Sûriyê ne 
rast e”. 


"Alîgirên Rûhanî 
baş bizanin ku ez 
ji qadê dernake- 
vim”. 


Di vê hikûmetê de, cihguherîna 




















Doma R: 5 


di biyavê mafên neteweyan û 
nehêştina cudahiyên olî, di îranê de 
hilnegirtiye, belkû di dema hatina 
ser kar ya navbirî de, mafxwazên 
netewe û olê curbicur, di îranê de, 
ketine jêr zext û givaşa zêdetir. Di 
vir de ew pirs tê pêş, ku bi vê ber- 
hevdanê, rêçar- 


ndina gemaroyên aborî, ji aliyê 
Rojava ve, û serîtewandina wê bo 
daxwaziyên wan derheq mehan- 
dina Oranyomê, wê demê gihaye 
encamê, ku domandina dorpêçan 
aboriya rejîmê xiste rewşeke wisa 
xirap de, ku ji bo rejîmê eşkere bû 
ku ji vê hindê zêdetir nikare xwe 
rabigre, û aboriya wê ber bi heri- 


û pêşgirî ji hemû kiryarên terorîstî 
û bi tirs yên rejîmê, û di herêmê 
de jî, pêkanîna zexteke navxweyî 
û derekî hewce ye. Di vê pêwendi- 
yê de Siwîsê wekî welatekî bê alî, 
ku roleke navneteweyî ya gir- 
ing dibîne, di çareseriya kêşeyên 
navneteweyî de, dikare di biyavê 
çareseriya pirsa neteweyên îranê 


taybetî ku wî welatî ezmûneke 
serkevtî heye, di warê çareseriya 
pirsa neteweyên cuda cuda de, ku 
ew netewe pêkhateya nifûsa Si- 
wîsê pêk tînin, ji riya birêvebirina 
şêweyek ji federalîzmê, ku kariye 
mafê wekhev, bo hemû aliyan dabîn 
bike. 


eya gihîştina bi 
mafên wekhev, 
û azadiya 

neteweyên îranê 
çi ye? 


Bersiva me, zext 
û givaşanîna 
neteweyên be- 

lengaz û hemû azadîxwazên îranê, 
bi awayekî yekgirtî bo ser rejîmê, di 
navxwe û piştevaniya navneteweyî 
li derve ye, zextek ku rejîmê bixîne 
nav nîgeraniya herifînê, jiber ku bi 
teslîmbûna rejîmê li hemberî sepa- 


Di vê hikûmetê de, cihguherîna mohreyên rejîmê wekî serko 
mar, nikare guhertinekê di vê bîrûboçûnê de pêk bîne, bi 
awayekî ku bi kiryar bibe sedema bi fermînasîna neteweyên 
cuda yên îranê, û dana mafên wan 


fîneke tewaw ve diçe, û di vê rewşê 
de, metirsiya herifîna rêjîmê tê 
xûyakirin. 

Bê guman pêşgirî ji binpêkirina 
mafên neteweyan û azadiya xelkê, 


de jî, roleke erênî bilîze. 

Wek mînakek, pêkanîna konfer- 
anseke navneteweyî bo baskirin 
li ser vê pirsê, ji aliyê Wezareta 
Karûbarên Derve ya Siwîsê, bi 


Di dawiya axavtinên 
xwe de, bi hewce diza- 
nim ku spasiya germ 
ya xwe pêşkêşî rêzdar 
"Karlo SûmarogaK ser- 
okê Komîsyona Têkiliyên 
Derve ya parlemênta Si- 
wîsê, û hevserokê girûpa 
parlemantarên Siwîsî 
yên dostê gelê Kurd’’ û "Komeleya 
Mafê Mirovan ya Kurdistana îranê- 
Cenêv” bikim, ku zehmeta pêkanî- 
na vê panêlê kêşane. 

Sipas bo we hevalên beşdar di vê 
simînarê de. 


Îsmaîl Bêşikçî: "Her dema ku bas ji Rojhelata Kurdistanê tê Kirin, 

Dr. Qasimlo tê bîra min". 



K urdistanmedia: Dr. Îsmaîl 
Bêşikçî di hevpeyvîneke 
televîzyonî de serbarê vê 
ku amaje bi vê kir ku di dema 
baskirin ji îranê û Kurdistana 
îranê, Dr. Qasimlo dikeve bîra 
min, got ku rejîma Tehranê tu 
tiştek bo gelê Kurd nekiriye. 


Dr. Îsmaîl Beşîkçî nivîskar û civak- 
nas û bîrmendê bi nav û deng yê 
Turk û dostê nêzîk ê gelê Kurd di 
hevpeyvînekê de ku ligel kanala 
"Rûdaw’’ê kiriye derheq bi Kurd- 
istana îranê dibêje: "Di demekê de 
ku bas ji Rojhelata Kurdistanê tê 


kirin, pêş hemû tiştekê Dr. Abdul- 
rahman Qasimlo dikeve bîra min, 
ku 13'ê Tîrmeha 1989'an li Vi- 
yenê hat terorkirin, ew di malekê 
de ligel dîplomatên îranê hevdîtin 
hebû, lê di rastî de ew Pasdar bûn 
ku kincên dîplomatan ber wan de 
bû. 


Ew bîrmendê T urk herwiha derheq 
bi çawaniyaterorkirina Dr. Qasimlo 
dibêje: "Rawestana li ser çawaniya 
terorkirina Dr. Qasimlo ji aliyê re- 
jîma îranê ve di warê eşkerekirina 
bîr û boçûnên hikûmeta îranê bo 
pirsa Kurd, û herwiha ji aliyekî din 


ve di warê helwêtsa ci- 
vaka navdewletî li ser 
pirsa Kurd, giringiyeke 
taybet heye, jiber ku 
kujerên Dr. Qasimlo di 
heyamekî gellek kêm 
de, di wî malê de ku ter- 
or têde encam dabûn, 
Viyenê bi cih hêştin û 
Otrîşê nekarî lêpirsînekî 
hûr di vî warî de bike, 
her çende hevjîna Dr. 
Qasimlo bo eşkerebûna 
rastiyan û cezadana ku- 
jeran hewleke zaf da, û 
bo rojevkirina vê pirsê, 
li dozgerî û cezadana 
sûçdaran ligel Mîtran 
serokê wê demê yê Fe- 
ransê û herwiha "Corc 
Boş”ê bavê serokê wê 
demê yê Amrîkayê û 
serokwêzîrên Birîtan- 
yayê û şêvirmendê bilind yê Al- 
manê kom bibûn, lê serkevtî nebû 
û dadgehek bo wê dosyeyê birêve 
neçû. 

Giring di vir de ew e ku çima 
ew dadgehe nehate lidarxistin? 
Hikûmeta Otrîşê ragihand hekî ew 
dadgehe bête vekirin, pêwendi- 
yên me yên siyasî û bazerganî ligel 
îranê têk diçe, her ji ber vê Kurd 
dibe haydar be ku tu hikûmetek 
amade nine li ser pêvajoya Kurd 
pêwendiyên xwe tevî hevdu xirab 
bike û têk bide. 


Ewa jî ji ber wê ye ku Kurd di 
saziya NY de, kursiya teybetbi xwe 
tunine, û hekî jî mafê wê bê bin- 
pêkirin, û zilmê ji wan bikin, bo 
welatên din giring nine, heya ji ber 
vê ku di saziya fermî ya navdewletî 
de Kurd bûna wan tuneye. 

Di demekê ku basa îranê tê kirin 
û di îranê de jî basa Kurd tê kirin, 
dîsan pirsa terorkirina Dr. Qasimlo 
dikeve bîra min, ewa tenê bo Kurdê 
Rojhelatê nabêjim, belkî Kurd dibe 
hemû helwêsta navdewletî di wî 
warî de li ber çav bigre û bizane 
ku civaka navdewletî helwêsteke 
dostane li hemberî pêvajoya Kurd 
nine, min Dr. Qasimlo ji nêzîk ve 
nedîtiye, lê ji rêya medyayên cîhanî 
û pirtûkan ve dinasim. 

Dr. Bêşikçî ewa jî got: "Kurd dibe 
asta agahiya xwe li warê pirsa 
neteweyî û nîştimana xwe bilin 
bike û bi taybetî medyayên Kurdî 
roleke gellek giring di vî warî de 
digêre, hikûmeta îranê heya niha 
tu tiştek bo Kurd nekiriye û ser- 
berê vê ku di wan dawiyane de, 
Hesen Rûhanî serkomarê îranê 
di medyayan de hejmarek sozan 
da xelkê Rojhelata Kurdistanê, lê 
heya parêzgehên Kurdistana îranê 
jî, ji xelkê xwecih nehilbijartiye, 
bi nerîna min li Rojhelata Kurd- 
istanê, pitir ji helwêsta hikûmetê, 
bilindbûna asta agahiya neteweyî 
ya xelkê giringtir e. 















Silêman Keleşî: 

"Hemû hewildan û xebatên me bo Kurdistanê 
û pêşeroja welatê me ne". 



Piştî vê ku di van çend rojên borî de; Civaka Aştî û pêşveçûna Kurdistanê konferansa xwe ya duyemîn li 
Osloyê de pêk anî, me bi hewce zanî ku wek rojnameya Agirî, zaniyariyên zêdetir li derheq vê konferansê, 
û herweha armanc û şêweya kar û xebata CAPK, hevpeyvînekê digel birêz Silêman Keleşî endamê desteya 


rêveberiya CAPK pêk bînin, ku 


H: Îdrîs Sitwet 


Pirs: CAPK duyemîn konferansa 
xwe li bajarê Oslo, paytexta Nor- 
vêjê birêve bir, gelo biryarên gir- 
ing ên vê konferansê çi bûn? 

Bersiv: Biryarên herî girîng ên vê 
konferansê, ew bûn ku careke din 
bername û pêrewa navxwe ya Ci- 
vaka Aştî û Pêşveçûna Kurdistanê 
hate pejirandin, û biryar hate dan 
ku li ser kar û xebata xwe berde- 
wam bibe. 

Ewanejîbeşekinliencamname,bir- 
yar û projê karê me bo pêşerojê: 

1- Konferans destûra Civakê û 
şirovekirina armanc û bingehên 
fikrî yên saziyê erê dike, û hewce 
dizane ku ev armanc di nav xelkê 
de bên belavkirin. 

2- Berçavgirtina Bandorên kirî- 
za hişikbûna gola Urmiyê li ser 
herêmê bi micidî hate dîtin, û ali- 
yên têkildar ên dewleta îranê, weke 
berpirsyar hatin zanîn li hember 
kirîza gola Urmiyê, û xemsarî bo 
rizgarkirina golê. 

3- Pêkanîna desteyeke vekolînê li 
ser sedem û hegerên siyasî, aborî, 
civakî û çandî yên şoreşên Rojhilatê 
Kurdistanê di 500 salên borî de bê 
avakirin. 

4- Vejandina kultura diyalogê di 
navbera pêkînerên civaka Rojhilata 
Kurdistan û îranê de. 

5- Birêvebirina perwerdeya rêx- 
istinî bona endaman. 

6- Hewildan ji bo pêkanîna kultura 
hevsaziyê. 

7- Berfirehkirina beşdariya jinan û 
ciwanan di nav rêxistinên Civakê 
de bi pirseke giring hat zanîn û ji 
bo beşdariya wan di pêvajoya kar û 
rêveberiya Civakê tekez hat kirin. 



8- Konferansê çarçoveya kar û pî- 
vanên endametiya Civakê nirx- 
and û biryar da civak rêxstineke 
medenî ya Kurdistanî ye û deriyê 
wê ji bo hemû hevwelatiyên Kurd- 
istanî vekirî ye. 

9- Hewildan bona avakirina saziyên 
medenî û çandî li navxweyê welat 
de di çarçoveya qanûnên îranê de. 

10- Domandin û berfirehkirina pey- 
wendiyên netewî û navnetewî. 

11- Avakirin û bihêzkirina rêx- 
istinên Civakê li welatên cuda. 

12- Wergirtina mafê endametiyê bi 
awayekî sîstematîk û rêk û pêk. 

13- Amadekirina berhemên çape- 
menî û rêvebirina bone û şahiyan 
weke çavkanî. Herwiha amadekiri- 
na projeya komkirin û daxwazkiri- 
na fondasiyonan li welatên Ewropî. 
Komkirina alîkariyên aborî li 
welatên cuda. 

14- Amadekirina kurte dîroka herê- 
ma bakûrê Rojhilatê Kurdistanê. 

Pirs: Gelo hûn îro pêde dê çawa 
kar û xebatên xwe li Rojhelata 
Kurdistanê bidomînin? 

Bersiv: Ez bêjim bersiva wê pirsê, 
li xala yekem da bi tevahî hatiye 
dan. Ji xwe xûya ye ku hemû hewil- 
dan û xebatên me bo Kurdistanê û 
pêşeroja welatê me ne. 

Pirs: Nirxandina endamên kon- 
feransê li ser kar û xebatên CAP- 
Kê di çend salên borî de çi bûn? 


eva jêr deqa vê hevpeyvînê ye. 



Bersiv: Bi giştî dîtina endamên 
beşdarên konferansê, wisa bû ku 
CAPKê li gora îmkan û derfetên he- 
bûyî, kariye cihê xwe bigire û penc 
vede. Lê ewa bi wê manayê nine ku 
kariye hemû endam û dostên xwe 
têr û razî bike. 

Konferaansê hemû xalên erênî û 
hem ên neyênîyên Civakê destnîşan 
kir. Lê ya girîng eva bû ku hemû 
heval bi moraleke bilind amade 
bûn ku ji bo armancên CAPK kar 
bikin. 

Pirs: Bi raya we kêşeyên serekî 
yên pêşberî kar û xebatên CAPK 
çi bûn ku bi qasî hewce nekarîn 
xwe bide nasandin? 

Bersiv: Bi hizra min, me kêşeyek 
bi mana pirsgirêk nebûye. Lê her 
wek hûn jî dizanin CAPK li Ewropa 
hatiye avakirin û rêveberiya wê jî 
her li Ewropa zêde dimîne. Para 
herî zêde ya hevalan mijûlî kar in û 
ji ber hindê jî kêmtir dikarin, demê 
peyda bikin û wek kesên temam- 
wext bo CAPKê kar bikin. 

Herwisa me îmkanên malî û 
piştevanên bihêz jî nînin ku di rage- 
handin û weşanê xwe de basa me 
bikin. Me jî wek saziyeke medenî 
nexwastiye stûyê xwe ber çi kes 
û aliyekê xar bikin û mineta kesî 
bikişînin. Lê xêncî wana jî, CAPK 
têra xwe hatiye naskirin û herwisa 


têra xwe endam û dost li Ewropa, 
Amerîka, Başûrê Kurdistanê bi giştî 
li Rojhelat bi taybetî hene. 

Pirs: Niha di Kurdistana îranê de 
bi giştî û li herêma Urmiyê bi tay- 
betî gellek kêşeyên civakî weke 
xwe şewitandina jinan û bêkarî 
û îiyad hene, gelo we çi pirojeyek 
heye ku bikare bandorê li ser 
kêmkirina wan kêşeyan bikin? 

Bersiv: Beşek ji sedemên avabûna 
Civakê, weke saziyeke sivîl bona 
paşdemayîna civaka me bûne ku 
me erk zanî bona kêmkirin û ji 
nav birina wan pirsgirêkên civakî 
di civaka xwe de kar bikin. Belê 
projê me hene, lê mixabin ew kêşe 
û arîşeyên ku te baskirî di nava ci- 
vaka me de evqas zêde, berfireh û 
bingehdar in ku bi salan karkirina 
hikûmetê dixwaze. 

Ya rast ew beşek in ji armancên 
me yên sereke ku divê em ji bo 
cîbicîkirina wan xebatê bikin. 

Pirs: Gelo we çi piroje hene bo 
bihêzkirina rêxistinên navx- 
weyî? 

Bersiv: Belê, her wek di yek ji xalên 
encamnama konferansa Osloyê de 
hatiye xûyakirin, emê îro pêde zê- 
detir giraniya karê xwe bidin nava 
welat. 















Gulbijêrek ji serpêhatiyên hinek ji pêşmergeyên PDKÎ ku di 
hejmarên berê de Agirî bi wan re hevpeyvîn pêk anîbû 



Gulê Îbrahîmî: "Min mil bi 
milê pêşmergan di xebata 
çekdarî di gelik şerên giran 
de beşdarî kiriye". 

(Hejmar 182 Agirî) 


Hemexan Musa'dî: “Dema ku min 
nûçeya şehîdkirina Dr. Qasim- 
lo bihîst, min got Kurdistan, 
pêşmerge û azadî, hemû bê wate 
man, û hizba min û welatê min bê 

xwedî man”. (Hejmar201 Agirî) 


Mihemed Nasirî: “Ez 5 şev û rojan 
di nav befrê de ji aliyê caş û pas- 
daran ve hatim dorpêç kirin”. 

(Hejmar 185 Agirî) 


Sofî Mehmûd: "Min Çêlek 
bi sê Tûmenî firot û çekek 
bi 15 Qiranî kirî û bona 
pêşmergatiyê çûme Meha- 

badê' . (Hejmar 202 Agirî) 


Ebdulla Rehîmî (Mam Ebe}: “Bi 
boneya tolhildana îdamkirina 59 lawên 
Mihabadî, PDK îranê jî 59 şer digel 
rejîmê kirin, ku min di her 59 şeran de 

beşdarî kir". (Hejmar 194 Agirî) 



Nusret Ehmedzade: “Ew roj 


rojek pir xweş bû, jiber ku 


hem bo cara yekemîn min Dr. 


Se'îd dît, û hem jî min zanî ku 


çiqas mirovekî sade ye". 

Ebdulla Resûlî (Ebdulla Gunde]: “Di 
heyama pêşmergatiya xwe de min bi 
dilek pak û bi ew qasê cangorîtî û di 
pêxema bidestxistina mafên gelê xwe 
de, di 65 şeran de beşdarî kiriye û du 
caran jî birîndar ketime". 

(Hejmar 223 Agirî) 


Ebdulla Bêhrûzî: "Yê ku sîleyek 
ji Dr. Qasimlo dabû, bixwe ji 
aliyê wî ve bi çekek Birnoyê 
û bi destek kincên Kurdî hate 
| teşwiqkirin .(Hejmar200Agirî) 


Ehmed Rezgeyî: “Piraniya rojên înê, Dr. 
Qasimlo seredana nexweşxane û birîn- 
daran dikir". 

(Hejmar 226 Agirî) 



Mam Yusif: “Min bi salan ji 
pêşmergan re şivanî kiriye". 

(Hejmar 182 Agirî) 














































l'ê Hezîranê û rewşa zarokan di îranê de 


Arif Vêlzî 




B aştirkirina rewşa jiyana 
zarokan, mijareke ku cihê 
baldan û buhagiraniya gellek 
ji nawend û rêkxirawên taybet bi 
zarokan e di cîhanê de, lewra em 
dibînin ku di pêxema baştirkirina vê 
rewşê de, rojên weke l'ê Hezîranê 
û 20'ê November û 8'ê Octoberê 
wek rojên cîhanî ên zarokan hatine 
diyarîkirin. Diyar e eva ji aliyekî ve 
nîşaneya hewl û mandîbûna hemû 
aliyên berevankarê mafê zarokan e 
di cîhanê de, lê di rastî de, û ji ali- 
yekî din ve diyarîkirina van hemû 
rojan û nebûnarojeke taybet û yek- 
girtî di cîhanê de weke roja cîhanî 
ya zarokan, bûye sedema jihevbe- 
lavî, û her welat û aliyek bi awayekî 
û bi şêweyekî taybet bi xwe rêz ji 
vê rojê digre. 

Di rastî dem li gorî zanyariyan dîro- 
ka roja cîhanî ya zarokan vedigere 
bo sedsala 19'an a zayînî. Dema 
ku di sala 1967'an de, du baskên 
mesîhiyên Amerîkayê li gorî bîrû 
baweriyên xwe ên olî, roja şemî û 
yekşemiy ya meha Hezîranê weke 
roja cîhanî ya zarokan diyarî kirin. 
piştî wê ku çend sal bi ser vê rojê 
re derbaz bûn, hemû mesîhiyên 
Amerîkayê di daxûyaniyekê de, 
yekemîn Yekşemiya meha Hezîranê 
weke roha cîhaniya zarokan di- 
yarî kirin. lê biryara dawiyê û bi 
cîhanîkirina vê rojê, ji l'ê Hezîra- 
na sala 1949'an, û di civîna Jinên 


Demokrat LI Moskoyê ahte dayîn û 
hate yekalîkirin. 

Bi berçavgirtina vê rojê û bi sede- 
ma vê ku zarok goriyên herî sereke 
ên hejarî, şer û zulm û zordariyê 
ne, giringîdana bi hemû aliyên ji- 
yana zarokan, bûye pirseke siyasî 
û giring û li serweyî programa karî 
ya her tak û aliyekî cih digre, û bi 
dûr ji her cure cudahiyeke zimanî, 
û regezî û tuxmî. 

Lê di îrana belalêdayî ya me de, em 
dibînin ku hêla rê bi berevanîkirina 
ji mafê zarokan nahê dayîn û hêşta 
jî zarok her qurbaniyê sereke ê gen- 
deliya siyas, aborî û civakî ya welat 
in, û deshilatdarên rejîmê jî, bede- 
la vê ku deshilata siyasî û aborîm 
weke welatên pêşkewtî ên cîhanê, 
di pêxema baştirkirina rewşa jiyan 
û perwerde û hînkirina zarokan 
bixe ger, em dibînin ku berevajî li 
jêr sîbera deshilata îdeolojîka Ko- 
mara Îslamî de, serbarê nebûna 
ewlehiyê, cih û pêgeha jiyanê, per- 
werdehiya durust û di cihê xwe de, 
saxlemiyua serdemiyane bo zaro- 
kan, serwet û samana welat jî, ku 
para hemû takên civakê têde heye, 
beşek ji wê, ji aliyê karbidestên re- 
jîmê ve tê talankirin, û para din jî 
bo karûbarên terorîstî û destêw- 
erdan dinava karûbarên navxweyî 
ên welatên din û herweha serkuta 
navxweyî tê danîn û tê hederdan. 



jêr 15 saliyê nahê dayîn, lê mixabin 
em dibînin ku Komara îslamniya 
îranê hem bi sedema sepandina 
rêjeyeke zaf ya cezayê bidarvekirin 
û girtina heta hetayî bi ser zrokan 
de, di pileya yekemîn ya cîhanê de 
ye, û hem jî li gor serjimêriyên na- 
wenda serjimêriya îranê, zêdetir ji 
3 milyon zarok, û li gorî serjimêriya 
şareza û çalakên mafê zaroka zêde- 
tir ji 7 milyon zarok di îranê de, bi 
heqdestê herî kêm kar dikin û hev- 
dem ji mafên herî destpêkî bê par 
in. 


Bi giştî eva çîroka zarokên welatê 
me ye ku piştî zêdetir ji sê dehikan 
deshilatdariya Komara îslamiya 
îranê bi ser xaka welat de, hêla jî 
rewşa jiyana xelkêl bi giştî û zaro- 
kan bi taybetî bi sedema birêve- 
beriya xirap ya siyasî û herifîna 
aboriya welat ku encama gema- 
royên cîhanî ye, vê rastiyê dise- 
limîne ku rewşa zarokan di îranê 
de, ber bi qedereke bi tirs û şêlû ve 
Ew rewşa nebaş ya zarokan ku me diç6( ö bi vê pêkê pêşe roja welatê 

bas kir, di gel sepandina perwer- j ranê bi hemû neteweyên xwe ve, 
dehiya îdeolojîk û bi zorî ya meseb cibê n îg eran iy ê y e 
bûye sedema vê ku zarok di îranê de 
di temenê kêm de, dest jiu xwend- 
inê berdin û bi neçarî rû li bazara 
kar bikin, û di vê riyê de gellek 
caran dikevin nav dava mafiya û 
bazerganên maddeyên hişber û bi 
vî awayî jiyan û pêşeroja wan 
ber bi jinavçûnê ve diçe. 

Xala cihê baldanê ew 
e ku hem di madeya 
37'ê a rêkevtin- 
nameya cîhanî 
ya mafê zro- 
kan de hatiye 
ku, rê nahê 
dayîn ku 
cezaya bi- 
darveki- 
rin û gir- 
tina heta 
h e tayî 
bi ser 
zarokên 
temenê 
wan jêr 
18 saliyê 
de bê sepan- 
din û hem jî di 
madeya 79'ê ya 
yasaya kar di îranê 
de hatiye ku rê bi 
akrkirina zarokên 













Bîranînek ji Ebas Kemendî, hozanvanê 

Kurdistanê 



R oja pêncşeme termê Ebas 
Kemendî tevî xwendi- 
na mozîka "Çemerî" bi 
beşdariya hezaran kes ji xelkê 
Sine bi axê hat sipartin. Wî zêde- 
tir ji çar dehsalan di warê hunera 
kurdan çalakî kir û di temenê 62 
saliyê de bi sedema rawestana dil 
çû ber dilovaniya xwe. 

Wî di temenê 16 saliyê de dest bi 
çîrok nivîsî û şê'r xwandinê kir û 
xelata çîroknivîsiya Radiyoya Sine 
wergirt. 

Ebas Kemendî di sala 1971an 
de bi xwendina mozîka " Sebirî 
Gol firoş" ku tevî Şehîn Talebanî 
xwend, navê wî kete ser zimanan 
û nav û deng peyda kir. 

Şehîn Talebanî dibêje "Ebas Ke- 
mendî gote min, min tu kiriye ho- 
zanvan û tejî ez kirime hozanvan" 
Şehîn Talebanî di bîranînên xwe 
tevî Ebas Kemendî dibêje "Ebas 
qena't bi malbata min anî ku ez di 
radyoyê de mozîkê bixwînim". 

Rojekî min tevî hevalên xwe li çi- 
yayê Abîdera Sine lawje digot û 
Ebas dengê min hajê bû û ez gazî 
kirim bo Radiyo. Di wê serdemê de 
lawjegotin bo jinan eyb bû û mal- 
bata min razî nebû ku lawja bêjim, 


lê piştî çar mehan Ebas malbata 
min razî kir ku ez bi naznaveke din 
harîkariya wî bikim û me bi hevre 
lawjeya " Sebrî gol firoş" xwend 
ku zaf serketî bûn ku bo çend ro- 
jan herro di seranserê kurdistana 
îranê û îraqê bilav dikirin. 

Celal Melikşah, hozanvanê Sineyî, 
ku di zarokatiyê de tevî Ebas Ke- 
mendî mezin bûye dibêje; di soz û 
dengê Ebas Kemendî de, em dikar- 
in derd û îzaya sedan saleya xelkê 
fam kin "Ew bi hêtîmî mezin bû û 
bi zehmetek zaf û bi hewlek zaf 
gihîşte huner û mozîka kurdistanê 
û tu car jî hunera xwe nefirote ha- 


jard. 

Pêş şoreşa îranê Ebas Kemendî bo 
îdareya Çand û Hunera Sine kar 
dikir û di gund û deveran de di- 
geriya û lawjeyên kevnar û fulklur 
kom dikir û arşîv dikir. 

Rêzdar Necmedîn Xolamî lawje- 
bêjê kurd dibêje; "Ebas Kemendî 
bandorek baş di parastina mozîka 
fulklur bitaybet mozîka Hewramî 
di kurdistanê de hebû. 

Ebas Kemendî di warê edebyata 
Zarokan, Fîlm, Senaryo, Helbest û 
lawjegotinê de yêk ji kesayetiyên 
navdar ê kurdistanê bû. 



Vexwarina avê, nemirov 
nexweş û deyndar dike,ne 
Jî jina mirov jinebî dihêle. 

JohnNeale 

Dîroka serxweşiyê, ji dîroka 
doktoriyê kevintire. 

Rabelias 

Yên ku bi şer nizanibin,aştiyê 
jî nas nakin. 

Gotineke Japoniyan 

Aştiyek nebaş,ji şer jî xer- 
abtire. 

Tacilus 

Şer ilmê mehkûmkirinê ye. 

JohnS.C.Abbott 

Mirovên şerker,kelehên ba- 
jarekî ne. 

Alcaeus 

Ceng lawê dûjehê ye. 


kiman û hejarî bo jiyana xwe hilbi- Çavkanî: BBC 























Msmê GtgRgfî 



Beşa 5. Dema xwendin û axaftinê 

Êvar baş 


_ 


Êvar baş, 
Dtlgeş. 

Tu li çi dinêrî? 




Ö 

(iêv 


Sînem.'l 


Rewşen: 

Hesen: 

Rewşen: 

Hesen: 


Ev kî ye? 

‘ Tîin e, navê wî Mistefa ye. 
öave te çi karî dike? 

Bavê min mamoste ye. 


Sînem: Tubixêrhatî. 

Ronî: Di nava xêrê de bî. 

Sinem: Em çi bikin? 

Roni: Em spaitekên xwe çê bikin. 

Sînem: Baş e. em bi hev re 
bixebitin. 


Roni: Spartekên me 

qediyan, ez dê biçim. 
Sînem: Ser çavan. 

Ronî: Bi xatirê te. 

Sînem: Bi xêr biçî. 



A: Mahir Berwarî 


1- Ser qulufetê, îr çune, biyar 
heye, mû tune. Eyar heye mû 
tune, xwe digvêşe gu tune. 

- Çerme û çîqale, mû pêve ne, 
çar dest û pê ne, dûv lê ne. 

Beq 

2- Tişteke min heye, ji vir riz, 
heta Xalabe tiz. 

- Ne ker e, ne hêstir e, bar ji 
qalibî mezintir e. 

- Serê aliman e, navtenga zahi- 
dan e, gunêt bagîran e. 

- Min xalek heye li ser zûrî, 
sere mezintire ji ûrî/zig. 

- Hêstira qero, li bênder/ 
bêderê, ne gur dixwe, ne diz 
dibe. 

Mêrî 

3- Çume ji vêrê pêda, tiştekê di 
rêda, lingê li ser pê da. 

- Çume wêra jûrî, berazekê 
xinzirî, çukêt wî pişta helbirî. 

Kulî 


Xwendevanên hêja! 

Hûn dikarin bersiva 
tiştonekan bi rêya E-maila 
Agiri2003@gmail.com ji me 
re bişînin. 














































Xwarina kurdî 
di îranê de, 
pileya yekem 
bidestve anî 




R êveberiya giştî ya îdareya 
şûnwarên çandî, pîşesazî 
û geştyariya parêzgeha 
Kurdistanê ragehand; xwarin û 
risqê resen ên kurdewarî di nehe- 
mîn dewra festîvala xwe de, pileya 
yekem di îranê de bi destve anî. 

Li gor nûçegehaniyan, li nehemîn 
festîvala taybet bi xwarinên resen 
ên îraniyan de, ku di meha Gulana 
2014’an li parêzgeha Zencanê de 
birêve çû, xwarinên resen yên 
kurdewarî di nava xwarinên 30 
parêzgehan, û 80 girûpên beşdar 
de, pileya yekem û duyemîn bi 
destve anî. 



Hunermend Reşîd Feyzînijad bo Kadr û pêşmergên 

PDKÎ konsêrtek birêve bir 



K urdistanmedia: Li ser dax- 
waza komîsyona Perwer- 
dehiya Partiya Demokrat 
a Kurdistana îranê, hunermend 
Reşîd Feyzînijad hunermendê 
naskirî yê Kurd konsertek di 
hola rêûresmên PDKÎ de birêve 
bir. 

Li gor rapora Kurdistanmedia, roja 
Şemî 24'ê Gulana 2014'an, beşa 
huneriya komîsyona Perwerde ya 
Partiya Demokrat a Kurdistana 
îranê, di hola rêûresmên PDKÎ 
de, şevahengeke mûzîk û stranên 
Kurdî bo hunermendê naskirî Reşîd 
Feyîznijad bi alîkariya kora mûzîkê 
lidar xistin. 

Di destpêkê de rêveberê pirogi- 
ramê Çengîz Sîgarçî bixêrhatina 
amadebûyiyan kir û biyogirafiyeke 
kurt li ser jiyana hunermend Reşîd 
Feyîznijad bo beşdarên şevahengê 
xwend û piştre hunermend Reşîd 
Feyzînijad bi hinceta wefatkirina 
hunermendê mezin yê gelê me 


“Ebas Kemendî" serxweşî û hevx- 
emiya xwe bo koçkirina mamosta 
Kemendî ragehand. 

Şevaheng bi gotina 10 berhem ji 
stranên folkolor û marşên şoreşgerî 
yên hunermend Feyzînijad bo heya- 
ma sê demijmêran, bû cihê şadî û 
kefxweşiya kadr û pêşmerge û mal- 
batê PDKÎ. 


Di daviyê de komîsyona Perwerde 
ya Partiya Demokrat a Kurdistana 
îranê bo rêzgirtin ji huner û xizmet- 
kirina mamosta Reşîd Feyzînijad 
bi stran û mûzîka Kurdî, xelata 
rêzgirtin û deste gulek pêşkeş bi 
hunermenê Kurd kir, ku ji aliyê 
Rûnak Fethî berpirsa beşa huneri- 
ya komîsyona perwerdê ve pêşkeşê 
navbirî hat kirin. 



Piştî rizgarbûn ji destê madeyên hişber, rêya 
navbera Sine û Dêwlanê bi bezandin derbaz kir 


W erzişvanekî kurd ku ji 
destê madeyên hişber 
rizgar bûye, rêya 
navbera Sine û Dêwlanê ku 47 
kîlometr e, bi bezînê derbaz kir. 

Li gor nûçegehaniyan, roja Sêşemî 
7’ê Gulana 2014’an Îbrahîm Me- 
faxirî werzişvan û çalak di warê 
berberekaniya digel madeyên 
hişber, ku çend sal e ji destê wê 
madeyê rizgar bûye, bi dirûşma 
"xwastina mirov, şiyana wî ye’’ û 
bi armanca berberekaniya digel 
bilavbûn û bikaranîna madeyên 
hişber, di nava civakê de, û herwi- 
sa geşepêdana werziş û saxlemi- 
yê, rêya navbera Sine û Dêwlanê 
bi bezîn derbaz kir. 



























